రివాబా జడేజా

రివాబా జడేజా (ఆంగ్లం: Rivaba Jadeja; జననం 1990 నవంబర్ 02) ఒక భారతీయ రాజకీయనాయకురాలు. ఆమె అసలు పేరు రీవా సోలంకి. ఆమె భారతదేశానికి చెందిన అంతర్జాతీయ క్రికెట్  క్రీడాకారుడు రవీంద్ర జడేజా భార్య. 2022 గుజరాత్ అసెంబ్లీ ఎన్నికలలో జామ్‌నగర్ నార్త్ శాసనసభ నియోజకవర్గం నుంచి భారతీయ జనతా పార్టీ అభ్యర్థిగా తొలిసారి పోటీ చేసింది.

ఈ ఎన్నికల్లో రివాబా జడేజా 50 వేలకుపైగా ఓట్ల మెజారిటీతో ఘన విజయం సాధించింది. ముఖ్యమంత్రి భూపేంద్రభాయ్ పటేల్ నాయకత్వంలో గుజరాత్ మంత్రుల ప్రధాన పునర్వ్యవస్థీకరణలో 2025 అక్టోబరు 17న రివాబా జూనియర్ మంత్రి (MoS)గా ప్రమాణ స్వీకారం చేసింది.

 బాల్యం, విద్య 
రివాబా జడేజా 1990 నవంబర్ 2న రాజ్‌కోట్‌లో హర్‌దేవ్‌ సింగ్‌ సోలంకి, ప్రఫుల్లాబా దంపతులకు రివా సోలంకిగా జన్మించింది. రాజ్‌కోట్‌లోని ఆత్మియా ఇన్‌స్టిట్యూట్‌ ఆఫ్‌ టెక్నాలజీ అండ్‌ సైన్సెస్‌ కళాశాలలో మెకానికల్‌ ఇంజినీరింగ్‌లో గ్రాడ్యుయేషన్‌ పూర్తి చేసింది.

 కెరీర్ 
ఆమె 2019లో భారతీయ జనతా పార్టీలో చేరి రాజకీయాల్లోకి అరంగేట్రం చేసింది. దీనికి ముందు ఆమె 2018లో కర్ణిసేన మహిళా విభాగానికి చీఫ్‌గా వ్యవహరించింది. కమలదళంలో చేరాక ఆమె జామ్‌నగర్‌ జిల్లాలో విస్తృతంగా పర్యటించి ప్రజా సమస్యల పరిష్కారానికి కృషిచేస్తోంది. ముఖ్యంగా బాలికల సంక్షేమంపై దృష్టిసారించింది. సోషల్‌ మీడియాలో యాక్టివ్‌గా ఉండే ఆమెకు లక్షల కొద్దీ ఫాలోవర్లు ఉన్నారు.

రివాబా జడేజా స్థాపించిన శ్రీ మాతృశక్తి చారిటబుల్‌ ట్రస్ట్‌ ద్వారా ఆమె గ్రామీణ ప్రాంతాల్లో పేదలకు అనేక సేవా కార్యక్రమాలు నిర్వహిస్తోంది. 

 వ్యక్తిగతం 
ఆమె రవీంద్ర జడేజాను 2016 ఏప్రిల్ 17న వివాహమాడింది. వారిద్దరికీ జూన్ 2017లో కూతురు నిధ్యాన  జన్మించింది. రవీంద్ర జడేజాతో పరిచయం కాకముందు అతడి సోదరి నైనా జడేజా, రివాబా మంచి స్నేహితులు కావడం విశేషం.
రాజకీయాలు
రివాబా జడేజా 2022 గుజరాత్‌ అసెంబ్లీ ఎన్నికల్లో బీజేపీ అభ్యర్థిగా నార్త్‌ జామ్‌నగర్‌ నుంచి పోటీ చేసి తన సమీప అభ్యర్థిపై 61,065 వేల ఓట్ల మెజారిటీతో ఎమ్మెల్యేగా గెలిచింది.

 మూలాలు 

వర్గం:గుజరాత్